Z A P I S N I K
   	s 11.  sjednice Gradskog vijeća Grada Skradina 

11. sjednica Gradskog vijeća Grada Skradina održana je u četvrtak 28. svibnja
2026.g. u prostorijama Grada Skradina, s početkom u 10,30 sati. Sjednicom je ravnala predsjednica Gradskog vijeća Grada Skradina Matea Klarić. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno 12, te postoji kvorum za pravovaljano odlučivanje. Sjednici su nazočni: Franka Badžim, Ivica Klarić, Matea Klarić, Marijana Laća, Maja Mandušić, Antonia Maretić, Ante Matić, Slobodan Pamučar, Antonio Periša, Tonći Petrović, Ilija Računica i Lucijana Sladić. Sjednici opravdano nije nazočna Nadija Zorica.
	Sjednici su nazočni gradonačelnik Grada Skradina Antonijo Brajković i zamjenik gradonačelnika iz reda pripadnika srpske nacionalne manjine Nikola Milović. 
	Predsjednica Gradskog vijeća Grada Skradina Matea Klarić navela je kako je za  sjednicu predložen dnevni red s 8. točaka. Prijedloga za izmjenu i dopunu dnevnog reda nije bilo.
Predsjednica Gradskog vijeća Grada Skradina Matea Klarić stavila je na glasovanje predloženi dnevni red, te je isti -JEDNOGLASNO usvojen (nazočno 12 vijećnika).
	Za raspravu i odlučivanje utvrđen je slijedeći

 		
DNEVNI RED

1. [bookmark: _Hlk231888000]Prijedlog Godišnjeg izvještaja o izvršenju Proračuna Grada Skradina za 2025. godinu.
2. Prijedlog Odluke o raspodjeli rezultata poslovanja za 2025. godinu
3. [bookmark: _Hlk231888443][bookmark: _Hlk100131493]Prijedlog Zaključka o prihvaćanju Izvješća o izvršenju Programa javnih potreba u kulturi na području Grada Skradina za 2025. godinu
4. Prijedlog Zaključka o prihvaćanju Izvješća o izvršenju Programa javnih potreba u sportu na području Grada Skradina za 2025. godinu.
5. Prijedlog Zaključka o prihvaćanju Izvješća o izvršenju Programa pomoći socijalno ugroženim osobama na području Grada Skradina za 2025. godinu.
6. [bookmark: _Hlk231890406]Prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Grada Skradina za 2025.g.
7. Prijedlog Zaključka o prihvaćanju Izvješća o izvršenju Programa održavanja komunalne infrastrukture na području Grada Skradina za 2025. g.
8. Prijedlog Odluke o spomeničkoj renti na području Grada Skradina.


Sukladno članku 61. Poslovnika slijede vijećnička pitanja, te je predsjednica Gradskog vijeća Grada Skradina Matea Klarić pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te  ista moraju biti dostavljena u pisanom obliku. 


A) TONĆI PETROVIĆ, vijećnik HDZ-a:
„1.Pitanje
Prometna studija je stigla u Gradsku upravu 
Kad cemo pocet postupati po njoj te koje su po toj studiji kriticne tocke u Skradinu te naseljima naslonjenim na Skradin poput Karlovih kuca
2.Pitanje
Protupozarna priprema na podrucju cjelokupnom grad,a posebno kad ce se rijesit pojas sume iznad Zagradja te kuca novih prema kolektoru i oko Sv Petke“
[bookmark: _Hlk228866682]ODGOVORI: 
Gradonačelnik Antonijo Brajković zamolio je prometnog redara Marina Klarića da odgovori na postavljeno pitanje.
Prometni i pomorski redar Marin Klarić odgovorio je:
„1. Grad Skradin je od tvrtke „Platea Konzalting“ d.o.o. Split naručio prometni elaborat  i to iz dva dijela. Jedan se odnosi detaljno na grad Skradin, odnosno naselje Skradin. Drugi se odnosi na okolna mjesta i to na zone smirenog prometa. Što se tiče naselja Skradin, trenutno je došao prijedlog prometnog elaborata i mi smo sada u fazi izmjena, jer neke stvari jednostavno nama ne odgovaraju i nisu primjenjive. Što se tiče zona smirenog prometa, sva sela koja smo naveli kao kritične točke su dobile odobrenje za ležeće policajce. Govorimo o Laškovici, Sladićima, Graovo Dubravice kod škole. Međutim, same Karlove kuće nisu predviđene kao točka na koju se dodaju usporivači prometa iz razloga što tu nije ravnica, već je konfiguracija terena takva da su to krivine, da se neće voziti brzo i da postoji dobra signalizacija i ići će se na manje radikalna rješenja, jer postoji nogostup.“
	Gradonačelnik Antonijo Brajković je dodao kako se radi o županijskoj cesti za koju je nadležna Županijska uprava za ceste Šibenik. Grad će pokušati intervenirati i u dogovoru s ŽUC-om pronaći rješenje. Dodao je kako se ni kamera ne može postaviti zbog dužine pravca. Treptač je moguće rješenje. U svakom slučaju, dodatno će se intervenirati.
	Prometni i pomorski redar Marin Klarić kratko je dodao za „Karlove kuće“ kako zbog kamere koja je postavljena na D-56, stavit će se znak da je radarska kontrola i pomaknut ga što sjevernije tako da većina vozača misli kako je i taj dio u obuhvatu.
	Na drugo vijećničko pitanje Tonćia Petrovića, gradonačelnik Antonijo Brajković je odgovorio:
„2. Prije neki dan, mi smo imali sastanak s našim vatrogasnim društvima. Mislim da su oni pripremljeni za našu protupožarnu sezonu i da raspolažu s dovoljnim brojem operativnih snaga, te da se mogu uhvatiti u koštac s takvim vrstama prirodnih nepogoda kao što su šumski požari. Ukoliko, intenzitet požara bude veći, postoje tu i druge županijske i zračne snage. Što se tiče šume, tu smo u komunikaciji s nadležnom Šumarijom Šibenik i gdje smo došli do toga da ćemo u nekom periodu, slijedećih nekoliko godina, se oni angažirati i već jesu prisutni na ovom dijelu auto ceste prema Skradinu, u smislu čišćenja šuma, ali jasno Pravilnicima i zakonskim rješenjima koji imaju kao upravitelji šuma. Jasno, nije nešto što nas može zadovoljiti na duži rok, ali nešto bolje ne možemo dobiti dok se ne izmijeni unutar šuma, pojasevi zaštite koji su na snazi. Obavijestit ćemo Šumariju, o problemu oko sv. Petke, ali postoje zakoni i Pravilnici koji su na snazi i ne možemo mimo određenih pravila koji kažu kako se gospodari s takvom vrstom šume i takvom vrstom otpada.“

B) ILIJA RAČUNICA, vijećnik SDSS-a:
„1. S obzirom na nedostatak financija 80 do 100 metara asfalta u Pavićima“

ODGOVORI: 
Gradonačelnik Antonijo Brajković odgovorio je:
„1. Znate koja je procedura, netko mora od tih ljudi podnijeti zahtjev za asfaltiranje. Treba netko otići, slikati i napraviti troškovnik. Procedura je standardna, netko mora, pa i Vi, podnijeti zahtjev. Mi moramo znati gdje se to nalazi, u kakvom je stanju ta cesta, te uključiti se u daljnju proceduru javnog natječaja budućeg za izgradnju nerazvrstanih cesta na području Grada.“






C) IVICA KLARIĆ, vijećnik DP-a:
„1. Dokle smo stigli s vraćanjem hidranata na području Grada Skradina s obzirom da ide ljeto a time i veća mogućnost od požara“

ODGOVORI: 
Gradonačelnik Antonijo Brajković odgovorio je:
„Rekao sam koji je stav Vodovoda. Ponovo ću taj problem iznijeti pred nadležnima u Vodovodu.“



Sukladno članku  78. st. 7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 102.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Matea Klarić pitala  je vijećnike da li imaju primjedbe na  Zapisnik s 10. sjednice Gradskog vijeća Grada Skradina.
Kako se nitko nije javio za riječ, predsjednica Gradskog vijeća Grada Skradina Matea Klarić, stavila je na glasovanje Zapisnik s 10. sjednice Gradskog vijeća Grada Skradina, te je isti JEDNOGLASNO usvojen (nazočno 12 vijećnika).
































RASPRAVA I ODLUČIVANJE


Točka 1.
Prijedlog Godišnjeg izvještaja o izvršenju Proračuna Grada Skradina za 2025. godinu

[bookmark: _Hlk228173003][bookmark: _Hlk226979963]Nakon uvodnog izlaganja od strane više savjetnice za proračun, financije i računovodstvo 
Marije Grozdanić o prijedlogu Godišnjeg izvještaja o izvršenju Proračuna Grada Skradina za 2025. godinu otvorena je rasprava.
Kako se nitko nije javio za riječ, predsjednica Gradskog vijeća Grada Skradina Matea Klarić stavila je na glasovanje prijedlog Godišnjeg izvještaja o izvršenju Proračuna Grada Skradina za 2025. godinu, te je isti JEDNOGLASNO usvojen (nazočno 12 vijećnika).
[bookmark: _Hlk228173190]Godišnji izvještaj prilaže se Zapisniku pod 1) i čini njegov sastavni dio.


[bookmark: _Hlk228172906]Točka 2.
Prijedlog Odluke o raspodjeli rezultata poslovanja za 2025. godinu

Nakon uvodnog izlaganja od strane više savjetnice za proračun, financije i računovodstvo 
[bookmark: _Hlk228173452]Marije Grozdanić o prijedlogu Odluke o raspodjeli rezultata poslovanja za 2025. godinu otvorena je rasprava.
[bookmark: _Hlk228173088]Kako se nitko nije javio za riječ, predsjednica Gradskog vijeća Grada Skradina Matea Klarić stavila je na glasovanje prijedlog Odluke o raspodjeli rezultata poslovanja za 2025. godinu, te je isti JEDNOGLASNO usvojen (nazočno 12 vijećnika).
Odluka se prilaže Zapisniku pod 2) i čini njegov sastavni dio.


Točka 3.
Prijedlog Zaključka o prihvaćanju Izvješća o izvršenju Programa javnih
potreba u kulturi na području Grada Skradina za 2025. godinu

Nakon uvodnog izlaganja od strane više savjetnice za proračun, financije i računovodstvo 
Marije Grozdanić o prijedlogu Zaključka o prihvaćanju Izvješća o izvršenju Programa javnih
potreba u kulturi na području Grada Skradina za 2025. godinu otvorena je rasprava.
[bookmark: _Hlk228173553]Kako se nitko nije javio za riječ, predsjednica Gradskog vijeća Grada Skradina Matea 
Klarić stavila je na glasovanje prijedlog Zaključka o prihvaćanju Izvješća o izvršenju Programa javnih potreba u kulturi na području Grada Skradina za 2025. godinu, te je isti JEDNOGLASNO usvojen (nazočno 12 vijećnika).
Zaključak s Izvješćem prilaže se Zapisniku pod 3) i čini njegov sastavni dio.


Točka 4. 
Prijedlog Zaključka o prihvaćanju Izvješća o izvršenju Programa javnih
potreba u sportu na području Grada Skradina za 2025. godinu

Nakon uvodnog izlaganja od strane više savjetnice za proračun, financije i računovodstvo 
Marije Grozdanić o prijedlogu Zaključka o prihvaćanju Izvješća o izvršenju Programa javnih
potreba u sportu na području Grada Skradina za 2025. godinu otvorena je rasprava.



Kako se nitko nije javio za riječ, predsjednica Gradskog vijeća Grada Skradina Matea 
Klarić stavila je na glasovanje prijedlog Zaključka o prihvaćanju Izvješća o izvršenju Programa javnih potreba u sportu na području Grada Skradina za 2025. godinu, te je isti JEDNOGLASNO usvojen (nazočno 12 vijećnika).
Zaključak s Izvješćem  prilaže se Zapisniku pod 4) i čini njegov sastavni dio.


Točka 5. 
Prijedlog Zaključka o prihvaćanju Izvješća o izvršenju Programa pomoći
socijalno ugroženim osobama na području Grada Skradina za 2025. godinu.

Nakon uvodnog izlaganja od strane više savjetnice za proračun, financije i računovodstvo 
[bookmark: _Hlk231890218]Marije Grozdanić o prijedlogu Zaključka o prihvaćanju Izvješća o izvršenju Programa pomoći socijalno ugroženim osobama na području Grada Skradina za 2025. godinu otvorena je rasprava.
Kako se nitko nije javio za riječ, predsjednica Gradskog vijeća Grada Skradina Matea 
Klarić stavila je na glasovanje prijedlog Zaključka o prihvaćanju Izvješća o izvršenju Programa pomoći socijalno ugroženim osobama na području Grada Skradina za 2025. godinu, te je isti JEDNOGLASNO usvojen (nazočno 12 vijećnika).
Zaključak s Izvješćem  prilaže se Zapisniku pod 5) i čini njegov sastavni dio.


Točka 6.
Prijedlog Zaključka o prihvaćanju Izvješća o izvršenju Programa gradnje objekata
i uređaja komunalne infrastrukture na području Grada Skradina za 2025.g.

Nakon uvodnog izlaganja od strane više savjetnice za gospodarstvo, turizam i komunalne 
djelatnosti Anke Verović o prijedlogu Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Grada Skradina za 2025.g.
otvorena je rasprava.
Kako se nitko nije javio za riječ, predsjednica Gradskog vijeća Grada Skradina Matea 
Klarić stavila je na glasovanje prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Grada Skradina za 2025.g., te je isti JEDNOGLASNO usvojen (nazočno 12 vijećnika).
Zaključak s Izvješćem prilaže se Zapisniku pod 6) i čini njegov sastavni dio.


Točka 7.
Prijedlog Zaključka o prihvaćanju Izvješća o izvršenju Programa održavanja
 komunalne infrastrukture na području Grada Skradina za 2025.g.

Nakon uvodnog izlaganja od strane više savjetnice za gospodarstvo, turizam i komunalne 
djelatnosti Anke Verović o prijedlogu Zaključka o prihvaćanju Izvješća o izvršenju Programa održavanja komunalne infrastrukture na području Grada Skradina za 2025.g. otvorena je rasprava.
Kako se nitko nije javio za riječ, predsjednica Gradskog vijeća Grada Skradina Matea 
Klarić stavila je na glasovanje prijedlog Zaključka o prihvaćanju Izvješća o izvršenju Programa održavanja komunalne infrastrukture na području Grada Skradina za 2025.g., te je isti JEDNOGLASNO usvojen (nazočno 12 vijećnika).
Zaključak s Izvješćem  prilaže se Zapisniku pod 7) i čini njegov sastavni dio.



Točka 8.
Prijedlog Odluke o spomeničkoj renti na području Grada Skradina


Nakon uvodnog izlaganja od strane više savjetnice za proračun, financije i računovodstvo 
Marije Grozdanić o prijedlogu Odluke o spomeničkoj renti na području Grada Skradina otvorena je rasprava.
	Vijećnik Tonći Petrović javio se za riječ i pitao odnosno tražio pojašnjenje je li to znači da se ne mijenja cijena već samo način obračuna, na što mu je gospođa Marija Grozdanić potvrdno odgovorila.
Kako se više nitko nije javio za riječ, predsjednica Gradskog vijeća Grada Skradina 
Matea Klarić stavila je na glasovanje prijedlog Odluke o spomeničkoj renti na području Grada Skradina, te je isti JEDNOGLASNO usvojen (nazočno 12 vijećnika).
Odluka se prilaže Zapisniku pod 8) i čini njegov sastavni dio.


Sjednica je završena u 11,00 sati.


ZAPISNIK SASTAVILA

Paulina Radeljak, v.r. 

           GRADSKO VIJEĆE
           GRADA SKRADINA
                       PREDSJEDNICA      

[bookmark: _GoBack]       Matea Klarić, dipl. iur., v.r.	
2

